AMANAH พุ่งเกือบ 7% หลัง “ไอแบงก์” เล็งขายหุ้นเกลี้ยง 49%
AMANAH ณ เวลา 11.13 น.อยู่ที่ 1.16 บาท บวก 0.07 หรือ 6.42% โดยเปิดตลาดที่ 1.13 บาท ราคาปรับตัวขึ้นสูงสุดที่ 1.16 บาท และราคาปรับตัวลงต่ำสุดที่ 1.13 บาท มูลค่าการซื้อขาย 26.13 ล้านบาท
20 เม.ย. 2558

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 11.13 น.อยู่ที่ 1.16 บาท บวก 0.07 หรือ 6.42% โดยเปิดตลาดที่ 1.13 บาท ราคาปรับตัวขึ้นสูงสุดที่ 1.16 บาท และราคาปรับตัวลงต่ำสุดที่ 1.13 บาท มูลค่าการซื้อขาย 26.13 ล้านบาท
หนังสือพิมพ์เช้านี้ระบุว่า แหล่งข่าวจากกระทรวงการคลัง เปิดเผยว่า ธนาคารอิสลามแห่งประเทศไทย หรือ ไอแบงก์  อยู่ระหว่างการเจรจาขายหุ้น AMANAH ที่ธนาคารถือหุ้นอยู่ในสัดส่วน 49% ซึ่งขณะนี้มีผู้สนใจหลายราย หากขายได้ในราคา 3 บาทต่อหุ้นก็จะได้เงินจำนวน 1.4 พันล้านบาท ช่วยชะลอแผนการเพิ่มทุนของไอแบงก์ไปได้ระยะหนึ่ง หลังจากที่กระทรวงการคลังยังไม่ยอมพิจารณาเพิ่มทุนให้
ทั้งนี้ ในการประชุมผู้ถือหุ้น AMANAH สมัยสามัญวันที่ 21 เม.ย.นี้ คาดว่าจะมีความชัดเจนถึงแผนการขายหุ้น AMANAH เนื่องจากผู้ถือหุ้นใหญ่ไอแบงก์จะขายออกไปทั้งหมด เพื่อนำเงินไปใช้เป็นทุนหมุนเวียนของแบงก์